Source: http://docplayer.hu/300410-Az-amnesty-international-magyarorszag-egyesulet-alapszabalya.html
Timestamp: 2017-09-21 08:57:06
Document Index: 26669082

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

AZ AMNESTY INTERNATIONAL MAGYARORSZÁG EGYESÜLET ALAPSZABÁLYA - PDF
Download "AZ AMNESTY INTERNATIONAL MAGYARORSZÁG EGYESÜLET ALAPSZABÁLYA"
1 AZ AMNESTY INTERNATIONAL MAGYARORSZÁG EGYESÜLET ALAPSZABÁLYA I. AZ EGYESÜLET NEVE, SZÉKHELYE 1. Az egyesület neve: Amnesty International Magyarország. 2. Az egyesület rövidített neve: AI Magyarország. Taggyűlés elé terjesztve: 2013.október Az AI Magyarország az Amnesty International független nemzetközi emberi jogi kampányszervezet magyarországi helyi szervezete. Az AI Magyarország az Amnesty International mindenkor hatályos Alapszabályát, Nemzetközi Taggyűlésének határozatait magára nézve kötelezőnek ismeri el. 4. Az AI Magyarország székhelye: 1064 Budapest, Rózsa u. 44. II. emelet 4. II. AZ EGYESÜLET ALAPCÉLJA 5. Az Amnesty International Magyarország arra törekszik, hogy a világban minden egyes ember egyenlően élhessen az Emberi Jogok Egyetemes Nyilatkozatában és más emberi jogi egyezményekben foglalt jogokkal. Az AI Magyarország célja, hogy kutatásaival, tevékenységével megakadályozza, illetve megelőzze ezen jogok megsértését. III. AZ EGYESÜLET ALAP- ÉS KÖZHASZNÚ TEVÉKENYSÉGE 6. Az Amnesty International az emberi jogok védelmezőinek az egész világra kiterjedő közössége, amely közösség vezérlő elvei a nemzetközi szolidaritás, az egyes áldozatok érdekében történő hatékony cselekvés az egész világon, az emberi jogok egyetemessége és oszthatatlansága, a pártatlanság és függetlenség, a demokrácia és a kölcsönös tisztelet. 7. (1) Az AI Magyarország - összhangban az Amnesty International céljaival - kormányokat, kormányzati és nem kormányzati szerveket, kormányközi szervezeteket, politikai és civil mozgalmakat, fegyveres politikai csoportokat és egyéb, nem állami intézményeket szólít meg tevékenységével. (2) Az AI Magyarország az Amnesty International által, céljai megvalósítása érdekében végzett kutatások eredményeit, megállapításait nyilvánosságra hozza. A tagok, támogatók, aktivisták, önkéntesek, az AI Magyarország vezetői és alkalmazottjai mozgósítják a közvéleményt, nyomást gyakorolnak a kormányokra és más érintett szereplőkre a jogsértések megszüntetése érdekében. (3) Az AI Magyarország minden kormányt arra szólít fel, hogy a jogállamiság elvének betartásával működjön, ratifikálja, és hajtsa végre a nemzetközi emberi jogi követelményeket, illetve támogatja, hogy a kormányközi szervezetek, az egyének és más szereplők elismerjék és támogassák az emberi jogokat. (4) Az AI Magyarország széles körben folytat az emberi jogok területén felvilágosító, ismeretterjesztő, valamint oktatási tevékenységet. 8. (1) Az AI Magyarország alapcéljaelérése érdekében az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény 34. a) pontjának megfelelően az alábbi területeken folytat közhasznú tevékenységet : emberi és állampolgári jogok védelme, évi XXXI. törvény alapján hátrányos helyzetű csoportok társadalmi esélyegyenlőségének elősegítése, az egyenlő bánásmódról és az esélyegyenlőség előmozdításáról szóló évi CXXV. törvény 31. -a alapján tudományos tevékenység, kutatás, nevelés és oktatás, képességfejlesztés, ismeretterjesztés, a nemzeti köznevelésről szóló évi CXC. törvény 2. (1) bekezdése alapján kulturális tevékenység, a kulturális örökség védelméről szóló évi LXIV. törvény 5. (1) bekezdése alapján kulturális örökség megóvása, évi LXIV. törvény 5. (1) bekezdése alapján a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, Magyarország Alaptörvényének D) cikke alapján (2) Az AI Magyarország közhasznú szolgáltatásaiból a tagjain kívül más is részesülhet. Az AI Magyarország működési módját, a szolgáltatásai igénybevételének módját és a beszámolóit az AI Magyarország honlapján hozza nyilvánosságra. 1
2 9. Az AI Magyarország közvetlen politikai tevékenységet nem folytat, kormányoktól és pártoktól független, azoknak anyagi támogatást nem nyújt, támogatást nem fogad el tőlük. Kormányoktól támogatást az AI Magyarország kizárólag az Alapszabály 8. (1)-ben meghatározott képzési tevékenységre fogadhat el az Amnesty International FIN 21/03/99 számú Nemzetközi Közgyűlési határozata alapján. IV. AZ AI MAGYARORSZÁG TAGSÁGA 10. Az AI Magyarországnak rendes és tiszteletbeli tagjai vannak. 11. Az AI Magyarország tagjairól és a tagdíjbefizetésekről az adatkezelési irányelveinek és az adatvédelemmel összefüggő mindenkor hatályos jogszabályoknak megfelelő nyilvántartást vezet. 12. A rendes tag belépéskor írásban tett nyilatkozatával vállalja, hogy az AI Magyarország céljaival egyetért, az Alapszabály rendelkezéseit magára nézve kötelezőnek elfogadja. A rendes tag érvényes tagsági viszonya a tagjelölt írásban benyújtott tagsági regisztrációjának az AI Magyarország székhelyére való beérkezésétől, és az éves tagdíjának, illetve féléves vagy havi részletekben fizetett tagdíj esetén az első részlet befizetésétől számított 5. napon, továbbá tagdíjfizetés alóli mentesség kérelmezése esetén, a mentességet megadó elnökségi határozat napjától számított 5. napon kezdődik. 13. (1) Az AI Magyarország tiszteletbeli tagja lehet az Elnökség javaslatára az AI Magyarország tagjainak többségi szavazatával hozott taggyűlési határozattal az a személy, aki az emberi jogok területén végzett kimagasló tevékenységével az AI Magyarország célkitűzéseit támogatja, segíti. A tiszteletbeli tagság annak elfogadásával jön létre. (2) A tiszteletbeli tagság megszűnik: a) a tiszteletbeli tag elhalálozásával b) lemondással c) a résztvevők többségi szavazatával hozott taggyűlési határozattal. (3) A tiszteletbeli tag tisztségre nem választható, szavazati joga nincs, tagdíjfizetési kötelezettség nem terheli. Tiszteletbeli tag felvételére az AI Magyarország bármely tagja, és szerve tehet javaslatot az Elnökségnek írásbeli indoklással. 14. Az AI Magyarország rendes tagjának joga van: a) részt venni az AI Magyarország tevékenységében, rendezvényein, b) észrevételeket, javaslatokat tenni, véleményt nyilvánítani, panaszt tenni, felvilágosítási kérelemmel fordulni az Elnökséghez és az Ellenőrző Testülethez az AI Magyarország működésével kapcsolatban, továbbá ajánlásokat tenni bármely az AI Magyarországot érintő kérdés megtárgyalására. Az írásban, vagy elektronikus úton az Elnökség vagy az Ellenőrző Testület részére benyújtott kérelemre 30 napon belül köteles az érintett szerv, írásban érdemi választ adni, c) személyesen, a többi taggal egyenlő szavazati joggal a Taggyűlésen részt venni, ott meghatározott rendben felszólalni, véleményt nyilvánítani, határozati javaslatokat tenni, a Taggyűlés napirendi pontjára indítványt tenni, d) tagokat választani az AI Magyarország -, Elnökségi és Ellenőrző Testületi tisztségeire, az Alapszabályban és az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvényben meghatározott összeférhetetlenségi okok figyelembevételével e) a rendes tag választható az ügyintéző és képviseleti szervekbe, az Alapszabályban és a civil szervezetek működéséről és támogatásáról szóló évi CLXXV. törvényben meghatározott összeférhetetlenségi okok figyelembevételével f) az AI Magyarország működésével, közhasznú tevékenységével kapcsolatos iratokba betekinteni g) az AI Magyarország tevékenysége, céljai megvalósítása érdekében az AI Magyarország helyiségeit az Iroda által meghatározott rendben és módon használni, h) az AI Magyarországon belül a tagok önkéntes társulásán alapuló szervezeti formákat, csoportokat létrehozni, azok tevékenységében részt venni. 15. Az AI Magyarország tiszteletbeli tagjának joga van: a) részt venni az AI Magyarország tevékenységében, rendezvényein, b) észrevételeket, javaslatokat tenni, véleményt nyilvánítani, panaszt tenni, felvilágosítási kérelemmel fordulni az Elnökséghez és az Ellenőrző Testülethez az AI Magyarország működésével kapcsolatban, továbbá ajánlásokat tenni bármely az AI Magyarországot érintő kérdés megtárgyalására. Az írásban, vagy elektronikus úton benyújtott kérelemre a 30 napon belül köteles az érintett szerv írásban érdemi választ adni, 2
3 c) az AI Magyarország működésével, közhasznú tevékenységével kapcsolatos iratokba betekinteni d) az AI Magyarország tevékenysége, céljai megvalósítása érdekében az AI Magyarország helyiségeit az Iroda által meghatározott rendben és módon használni, e) az AI Magyarországon belül a tagok önkéntes társulásán alapuló csoportok tevékenységében részt venni. 16. Az AI Magyarország valamely szervének törvénysértő határozatát bármely tag - a tiszteletbeli tag csak érintettsége esetén - a tudomására jutástól számított 30 napon belül a bíróság előtt megtámadhatja. A határozat megtámadása a határozat végrehajtását nem gátolja, a bíróság azonban indokolt esetben a határozat végrehajtását felfüggesztheti. 17. Az AI Magyarország rendes tagja köteles: a) betartani az Alapszabály és egyéb egyesületi szabályzatok rendelkezéseit, illetőleg az AI Magyarország szerveinek határozatait; b) a Taggyűlés által, elfogadott tagdíjszabályzatnak eleget tenni. c) a birtokában lévő, az AI Magyarország tulajdonát képező iratokat, illetve tárgyakat tagsági viszonyának megszűnését követően 15 napon belül visszaszolgáltatni. 18. Az AI Magyarország tiszteletbeli tagját tagdíjfizetési kötelezettség nem terheli,. 19. A rendes tagság megszűnik: a) a rendes tag elhalálozásával, b) az Elnökség határozata alapján, amennyiben a rendes tag fél évet meghaladó tagdíjhátralékát az Igazgató írásos felszólítása ellenére, a fizetési felszólítás kézhezvételétől számított 30 napon belül nem rendezte.; törlésről az Igazgató indítványára az Elnökség hoz határozatot, c) a rendes tag AI Magyarország székhelyére eljuttatott írásbeli kilépési nyilatkozatával, d) kizárással abban az esetben, ha a rendes- vagy tiszteletbeli tag magatartása az AI Magyarország Alapszabályban meghatározott céljaival és elveivel ellentétes, ha az Alapszabály rendelkezéseit súlyosan megsérti, illetve az egyesületi célok megvalósítását súlyosan veszélyezteti, valamint ha az AI Magyarországnak szándékosan kárt okoz. 20. (1) Kizárásra az Elnökség, az Ellenőrző Testület vagy az Igazgató indítványára eseti alapon létrehozandó etikai bizottság tehet javaslatot. (2) Kizárásra csak az Elnökség kétharmados döntésén alapuló határozatban kerülhet sor, amelyet az Ellenőrző Testület legalább két tagja megerősített. (3) Ha az etikai bizottság a kizárást nem javasolja, arról az Elnökség sem dönthet, az Elnökség azonban az etikai bizottság kizárási javaslata ellenére sem köteles kizárni a javasolt személyt. (4) A háromtagú etikai bizottságban az Ellenőrző Testület és az Elnökség egy-egy tagja mellett az AI Magyarország Igazgatója vesz részt. Az etikai bizottságban nem vehet részt az a személy, aki ellen az etikai eljárást kezdeményezték, továbbá az ilyen személy közeli hozzátartozója, vagy az, akitől a körülmények objektív megítélése egyéb elfogultság miatt nem várható. Az elfogultság fennállása kapcsán kétség esetén az Ellenőrző Testület véleménye irányadó. (5)A kizárási eljárás megindulásáról az eljárás alá vont személyt értesíteni kell az etikai bizottság létrehozását követő 5 napon belül, továbbá számára biztosítani kell a védekezés lehetőségét az etikai bizottság ülésén. (6) A kizáró határozatot írásba kell foglalni és arról az érintett tagot legkésőbb öt napon belül, igazolható módon, értesíteni kell. A tag a kizáró határozat ellen a kizárásról való tudomásszerzéstől számított 30 napon belül a Taggyűléshez fellebbezhet írásban. A fellebbezés alapján az Elnökség Rendkívüli Taggyűlést köteles összehívni. A fellebbezésről való döntéshez a Rendkívüli Taggyűlésen jelenlévő és szavazati joggal rendelkező tagok minősített többségének szavazata szükséges. V. AZ EGYESÜLET SZERVEZETE 21. Az AI Magyarország legfőbb döntéshozó szerve a Taggyűlés. A Taggyűlés a tagok összességéből áll. 22. Az AI Magyarország ügyintéző és képviseleti szerve az Elnökség. 23. Az AI Magyarország felügyelő szerve az Ellenőrző Testület. 24. A felsoroltakon kívül az AI Magyarország tagjai önkéntes társuláson alapuló szervezeti formát, csoportot, az AI Magyarország szervei bizottságokat hozhatnak létre. 3
4 25. A Taggyűlés által választott tisztségviselők: az Elnökség és az Ellenőrző Testület tagjai. 26. Az AI Magyarország Taggyűlésének és Elnökségének határozatairól nyilvántartást kell vezetni, amelyből megállapítható a döntések tartalma, időpontja és hatálya, valamint a döntést támogatók és ellenzők számaránya, ha lehetséges, személye. 27. Az AI Magyarország Taggyűlésének és Elnökségének határozatai, az ülések jegyzőkönyvei a beszámolók és az AI Magyarország működésével kapcsolatban keletkezett iratok bárki számára nyilvánosak, az AI Magyarország székhelyén előzetes egyeztetés után megtekinthetők. A szervek döntéseiket, a Taggyűlések jegyzőkönyveit az AI Magyarország honlapján keresztül a döntést illetve a Taggyűlést követően 15 napon belül nyilvánosságra hozzák. Az AI Magyarország szervei döntéseik személyes érintettjeit a döntést követő 15 napon belül, igazolható módon tájékoztatják. 28. (1) A Taggyűlés és az Elnökség határozathozatalában nem vehet részt az a személy, aki, vagy akinek közeli hozzátartozója, a határozat alapján a) kötelezettség vagy felelősség alól mentesül, vagy b) bármilyen más előnyben részesül, illetve a megkötendő jogügyletekben egyébként érdekelt. (2) Nem minősül előnynek a szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az AI Magyarország által tagjának a tagsági jogviszony alapján nyújtott, a létesítő okiratnak megfelelő cél szerinti juttatás. 29. (1) Nem lehet az Elnökség, az Ellenőrző Testület elnöke vagy tagja, az Igazgató illetve az AI Magyarország könyvvizsgálója az a személy, aki a) az AI Magyarország másik szervének elnöke vagy tagja (kivétel a Taggyűlés más tisztséget be nem töltő résztvevői,) b) az AI Magyarországgal a megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másképp nem rendelkezik; c) az AI Magyarország cél szerinti juttatásából részesül - ide nem értve a bárki által megkötés nélkül igénybe vehető nem pénzbeli szolgáltatásokat, és az AI Magyarország által tagjának, a tagsági jogviszony alapján nyújtott, létesítő okiratnak megfelelő cél szerinti juttatást -, illetve d) az a)-c) pontban meghatározott személyek közeli hozzátartozója. (2) az AI Magyarország elnöke, elnökségi tagjai és ellenőrző testületének tagjai megbízatásuk megszűnésétől számított két évig nem lehetnek az AI Magyarország, fizetett alkalmazottjai, kivétel az Amnesty International Nemzetközi Elnökségének előzetes engedélyével. Az AI Magyarország fizetett alkalmazottai, munkaviszonyuk megszűnésétől számított két évig nem tölthetnek be a tagság által választott tisztséget az Elnökségben és az Ellenőrző Testületben, kivéve az Amnesty International Nemzetközi Elnökségének előzetes engedélyével. 30. Közhasznú szervezet megszűnését követő három évig nem lehet más közhasznú szervezet tisztségviselője (elnök, elnökségi-, ellenőrző testületi tag, igazgató) az a személy, aki korábban olyan közhasznú szervezetnél töltött be - annak megszűntét megelőző két évben legalább egy évig - vezető tisztséget, a) amely jogutód nélkül szűnt meg úgy, hogy az állami adó-és vámhatóságnál nyilvántartott adó- és vámtartozását nem egyenlítette ki, b) amellyel szemben az állami adó-és vámhatóság jelentős összegű adóhiányt tárt fel, c) amellyel szemben az állami adó-és vámhatóság üzletlezárás intézkedést alkalmazott, vagy üzletlezárást helyettesítő intézkedést alkalmazott, d) amelynek adószámát az állami adó-és vámhatóság az adózás rendjéről szóló törvény szerint felfüggesztette vagy törölte. e) az adózás rendjéről szóló törvény szerinti köztartozását nem egyenlítette ki. 31. A vezető tisztségviselő, illetve az ennek jelölt személy köteles az AI Magyarországot előzetesen tájékoztatni arról, hogy ilyen tisztséget egyidejűleg más közhasznú szervezetben is betölt. 32. Az Elnökség és az Ellenőrző Testület bármely tagjának lemondó nyilatkozatát elektronikusan, postai úton vagy személyesen lehet eljuttatni az AI Magyarország székhelyére. VI. TAGGYŰLÉS 4
5 33. A Rendes és Rendkívüli Taggyűlés (együtt Taggyűlés) az AI Magyarország legfőbb döntéshozó szerve. Az AI Magyarország éves beszámolójáról és közhasznúsági mellékletéről döntő Rendes Taggyűlést évente legalább egyszer, legkésőbb április 30-ig össze kell hívni. 34. (1) A Rendes Taggyűlés összehívásáról az Elnökség gondoskodik. Az Elnökség a Taggyűlés időpontjának, napirendjének és helyének megjelölésével a Taggyűlés időpontját megelőzően legalább 15 nappal elektronikus levélben vagy postai úton tájékoztatja a tagságot a Taggyűlésen tárgyalandó összes dokumentum csatolásával, vagy az azokhoz történő elektronikus hozzáférés biztosításával. A meghívót és a napirendi pontokat az AI Magyarország hivatalos honlapján a meghívó kiküldésével egy időben közzé kell tenni. (2) A Rendkívüli Taggyűlés összehívásáról az Elnökség gondoskodik, és annak időpontjáról, napirendjéről és helyéről a Rendkívüli Taggyűlés időpontját megelőzően legalább 8 nappal, elektronikus levélben vagy postai úton tájékoztatja a tagságot a Taggyűlésen tárgyalandó összes dokumentum csatolásával, vagy az azokhoz történő elektronikus hozzáférés biztosításával. A meghívót és a napirendi pontokat az AI Magyarország hivatalos honlapján a meghívó kiküldésével egyidőben közzé kell tenni. A Rendkívüli Taggyűlésen megtárgyalandó kérdéseket az indítványozó határozza meg. (3) A Rendkívüli Taggyűlést az indítvány benyújtásától, illetőleg az Elnökség, Ellenőrző Testület határozatának meghozatalától számított 15 napon belüli időpontra kell összehívni. A Rendkívüli Taggyűlés határozatait a rendes Taggyűléssel azonos módon hozza. 35. (1) Rendkívüli Taggyűlést kell összehívni: a) ha azt meghatározott ok vagy cél megjelölésével az Elnökség tagjainak kétharmada indítványozza, b) ha azt meghatározott ok vagy cél megjelölésével az Ellenőrző Testület indítványozza, c) ha azt meghatározott ok vagy cél megjelölésével az AI Magyarország tagjainak egytizede az Elnökségtől írásban kéri, d) ha az Elnökség vagy az Ellenőrző Testület tagjainak a száma az Elnökség esetében 5 fő, az Ellenőrző Testület esetében 2 fő alá csökken. b) ha azt a bíróság elrendeli, vagy az ügyészség indítványozza, (2) Rendkívüli Taggyűlés napirendjén kizárólag az összehívásának alapjául szolgáló indítványban megjelölt kérdés szerepelhet 36. A Taggyűlés nyilvános. A Taggyűlésen résztvevő bármely tag kérheti a nyilvánosság kizárását valamely napirendi pont tárgyalásánál, ha a személyiségi jogok védelme, üzleti titok védelme, vagy adatvédelmi okok ezt indokolttá teszik. A nyilvánosság kizárásához a jelenlévő tagok 2/3-ának szavazata szükséges. 37. (1) A Taggyűlés határozatképes, ha azon az AI Magyarország szavazati joggal rendelkező tagjainak több mint a fele jelen van. (2) Ha a Taggyűlés nem volt határozatképes, az emiatt megismételt Taggyűlés az eredeti napirenden szereplő ügyekben a szavazásra jogosult tagok számától függetlenül határozatképes, A megismételt Taggyűlést az eredeti Taggyűlést követő 15 napon belül meg kell tartani. A megismételt Taggyűlés összehívására - annak napirendjének,helyének, időpontjának megjelölésével a Rendes Taggyűlés összehívásával egyidejűleg kerül sor. 38. (1) A Taggyűlés határozatait az Alapszabályban megjelölt kivételekkel egyszerű többséggel, nyílt szavazással hozza. (2) A Taggyűlésen szavazni személyesen lehet. (3) A Taggyűlés az Alapszabály megállapításáról és módosításáról a jelenlévő szavazati joggal rendelkező tagok kétharmadának egybehangzó szavazatával dönt. (4) Az Elnökség és az Ellenőrző Testület tagjait titkos szavazással kell megválasztani. Ezen szervekbe az AI Magyarország bármely rendes tagja jelölhető a ban meghatározott összeférhetetlenségi okok figyelembevételével. (5) Az Elnökség és az Ellenőrző Testület tagjainak megválasztása során a szavazólapra az Elnökségbe és az Ellenőrző Testületbe javasolt tagok nevét kell felírni. A legtöbb - de legalább a Taggyűlésen szavazati joggal rendelkezők 50%-a+1 fő által szavazatot kapott elnökségi illetve ellenőrző testületi jelöltek kerülnek az Elnökségbe, és az Ellenőrző Testületbe. Szavazategyenlőség esetén az érintett jelöltek közül ismételt szavazással kell választani. A 28. -ban megfogalmazott általános kizáráson túl nem vehetnek részt a szavazásban az AI Magyarországgal munkaviszonyban vagy más munkavégzésre irányuló jogviszonyban álló tagok. (6) Az Elnökség és az Ellenőrző Testület visszahívásához a Taggyűlésen jelenlévő szavazati joggal rendelkező tagok 2/3-ának szavazata szükséges. A szavazásban a 28. -ban megfogalmazott általános kizáráson túl nem 5
6 vehetnek részt az érintett szervek tagjai és az AI Magyarországgal munkaviszonyban vagy más munkavégzésre irányuló jogviszonyban álló tagok. Visszahívási indítvány elfogadása esetén az Alapszabály 46. -ának rendelkezései szerint ugyanazon a Taggyűlésen az érintett szerv tagjait újból meg kell választani. (7) Az AI Magyarország Elnökségének és Ellenőrző Testületének munkáját, beszámolóját értékelő határozathozatalban nem vehet részt a 28. (1)-ben megfogalmazott általános kizáráson túl az érintett szerv tagja, alkalmazottja, illetve olyan személy, aki a határozat alapján kötelezettség vagy felelősség alól mentesül, vagy bármilyen más anyagi előnyben részesül, illetve a határozat alapján megkötendő jogügyletben egyébként érdekelt. 39. A Taggyűlésnek a napirendi pontokról szavaznia kell. A Taggyűlésről felvett jegyzőkönyvet a megválasztott jegyzőkönyvvezető, továbbá a Taggyűlésen jelenlévő, erre a feladatra megválasztott két tag hitelesíti aláírásával. 40. A Taggyűlés kizárólagos hatáskörébe tartozik: a) az AI Magyarország Alapszabályának megállapítása, módosítása, valamint az Amnesty International Alapszabályával, működésével kapcsolatos egyesületi javaslatok elfogadása, b) az AI Magyarország Elnökségének, valamint az Ellenőrző Testület tagjainak megválasztása, visszahívása; c) az AI Magyarország más, a Polgári Törvénykönyvről szóló évi IV. törvény alapján létrehozott alapítványokkal, egyesületekkel, valamint közhasznú szervezetekkel, illetve az egyesülési jog alapján létrejött egyéb szervezetekkel való egyesülésének, oda történő belépésének, vagy onnan történő kiválásának, továbbá az AI Magyarország feloszlásának (megszűnésének) kimondása, ez utóbbi esetben rendelkezés az egyesületi vagyonról; d) az éves működési terv és a költségvetés elfogadása, e) az éves költségvetés kiadási és bevételi fősorainak év közbeni módosítására vonatkozó mérték meghatározása a költségvetési főösszeg arányában f) az éves közhasznúsági melléklet elfogadása; g) az Elnökség és az Ellenőrző Testület éves beszámolójának elfogadása; h) az AI Magyarország stratégiájának elfogadása; i) döntés a tagdíjak mértékéről, a tagdíjakkal kapcsolatos további szabályokról; j) döntés az Elnökség és az Igazgató számára jogügyleti értékhatár megállapításáról k) a tag kizáró határozat elleni fellebbezésről való határozathozatal, l) döntés mindazokban az ügyekben, amelyet jelen alapszabály, valamint más jogszabály a Taggyűlés kizárólagos hatáskörébe utal (1) Az éves beszámolót és közhasznúsági mellékletet, valamint a költségvetést az éves rendes Taggyűlésén, az Ellenőrző Testület véleményével együtt kell az Elnökségnek beterjesztenie. Az éves beszámolót és közhasznúsági mellékletet valamint a költségvetést öt nappal a Taggyűlés meghirdetése előtt kell az Ellenőrző Testület számára eljuttatni. (2) Amennyiben az éves beszámolót, a közhasznúsági mellékletet vagy a költségvetést a Taggyűlés nem fogadja el, az Ellenőrző Testület vizsgálatot indít, amelyet 30 napon belül kell lefolytatni. A vizsgálat lezárását követően Rendkívüli Taggyűlést kell összehívni. (3) Amennyiben az éves beszámolót, a költségvetést, továbbá a közhasznúsági mellékletet nem fogadja el a Rendkívüli Taggyűlés, akkor az Elnökség mandátuma azonnali hatállyal megszűnik. Amennyiben ugyanezen a Taggyűlésen az új Elnökséget nem választják meg, az Ellenőrző Testületnek Rendkívüli Taggyűlést kell összehívnia. VII. AZ ELNÖKSÉG 42. (1) Az Elnökség tagja az AI Magyarország bármely rendes tagja lehet (kivéve az AI Magyarországgal munkaviszonyban, vagy egyéb, munkavégzésre irányuló jogviszonyban álló tag), akit a Taggyűlés szabályosan elnökségi tagnak megválaszt, és megfelel az 1959.évi IV. törvény 62. (5) bekezdésében foglalt feltételeknek: a) legalább korlátozottan cselekvőképes, kivéve, ha a cselekvőképességét a bíróság a képviseleti joggal érintett ügycsoportban korlátozta, és b) a közügyek gyakorlásától nincs eltiltva, és c) aki ca) magyar állampolgár, vagy cb) a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy 6
7 cc) a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik. (2) Egy tag megszakítás nélkül legfeljebb hat évig választható az Elnökségbe. 43. (1) Az Elnökség 5-9 tagból áll: a) Elnök b) Kincstárnok c) Titkár d) és további 2-6 elnökségi tag (2) Az Elnökség a tagjai közül egyszerű többséggel, titkos szavazással Elnököt, Kincstárnokot és Titkárt választ, akiket0 az Elnökség bármikor leválthatja az Elnökség összes tagjának többségi szavazatával. (3) A hiányzó elnökségi tagok megválasztásának kérdését az éves beszámolóról és a közhasznúsági mellékletről döntő, soron következő rendes Taggyűlés napirendjére kell venni. Az újonnan megválasztott tag mandátuma a következő Elnökség megbízatásának lejártáig tart. 44. Az Elnökség megbízatása 2 évre szól, amely megbízatás a megválasztást követő Elnökség alakuló üléstől a következő megválasztott Elnökség alakuló ülésének napjáig tart. A megválasztott elnökségi tagok megválasztásukat követő 15 napon belül kötelesek elfogadó nyilatkozatot tenni, amelyben nyilatkozniuk kell arról is, hogy törvényes akadálya nincs tisztségük betöltésének. 45. Az Elnökségi tag megbízása megszűnik: a) az elnökségi mandátum lejártával b) lemondással c) az elnökségi tag visszahívásával d) az Elnökség megbízatásának visszavonásával e) az elnökségi tag halálával 46. A Taggyűlés az Elnökség megbízatását bármikor visszavonhatja, amennyiben egyidejűleg új Elnökséget választ. 47. (1) Az Elnökség alakuló ülését a megválasztástól számított 15 napon belül kell megtartani, az alakuló ülés összehívásáról és ennek közzétételéről legalább 3 nappal az ülés előtt az elnökségi tagok által maguk közül erre kijelölt tag gondoskodik. (2) Az Elnökség szükség szerint, de legalább negyedévente tart üléseket. 48. Az Elnökség ügyrendjét maga állapítja meg, amelyet köteles írásba foglalni., és azt megalakulását követő 30 napon belül az AI Magyarország honlapján közzétenni, valamint az AI Magyarország nyilvántartásában elhelyezni. 49. Az Elnökség tevékenységéről a Taggyűlésnek és az Amnesty International Nemzetközi Titkárságának évente beszámolni tartozik. A Taggyűlés az Elnökségtől bármikor kérhet beszámolót. 50. (1) Az AI Magyarországot a hatóság és harmadik személyek felé az Elnök vagy Elnökség által meghatalmazott bármely más elnökségi tag, illetve az Igazgató képviseli. (2) Az AI Magyarország bankszámlája felett az Igazgató és egy, az Elnökség által erre meghatalmazott elnökségi tag együttesen, vagy Igazgató hiányában két, az Elnökség által erre meghatalmazott elnökségi tag együttesen jogosult rendelkezni, ide nem értve az internetes banki szolgáltatások igénybevételét, melyekről az Igazgató és az Irodavezető illetve Igazgató hiányában az Elnökség által erre meghatalmazott elnökségi tag és az Irodavezető együttesen dönthet. 51. (1) Az Elnökség határozatait nyílt szavazással, általában egyszerű szótöbbséggel hozza. (2) Az Elnökség határozatképes, ha az ülésen az elnökségi tagok több mint fele részt vesz. 52. Az AI Magyarország Elnöke: a) gondoskodik az Alapszabály rendelkezéseinek betartásáról, a szervezet törvényes működéséről, b) az Elnökség nevében képviseli a szervezetet hatóságok és harmadik személyek felé, c) gondoskodik az elnökségi ülések összehívásáról d) gondoskodik a Amnesty International határozatainak végrehajtásáról 7
8 e) ellenőrzi az elnökségi határozatok végrehajtását, gondoskodik az ülések jegyzőkönyveinek hitelesítéséről, és közzétételéről, f) koordinálja az Elnökség tevékenységét, gondoskodik a Taggyűlés és az Elnökség határozatainak végrehajtásáról, g) együttműködik, konzultál az AI Magyarország szerveivel, és tagjaival az egyesületi célok megvalósítása érdekében, h) szerződéseket köt az AI Magyarország nevében 53. Az AI Magyarország Titkára: a) előkészíti az elnökségi ülések napirendjét, határozatait, javaslatait és gondoskodik azok időben történő előterjesztéséről, b) ellátja az Elnökség adminisztrációs feladatait, c) gondoskodik a Taggyűlések és az elnökségi ülések jegyzőkönyveinek, valamint a jogszabályokban előírt nyilvántartások vezetéséről. 54. Az AI Magyarország Kincstárnoka: a) folyamatosan figyelemmel kíséri az AI Magyarország pénzügyi forgalmát, ellenőrzi a költségvetés felhasználását, az Iroda és az Igazgató, Elnökség pénzügyeket érintő döntéseit, b) pénzügyi kérdésekben képviseli az Elnökséget a szervezeten belül, c) javaslatot tesz és véleményezi az Elnökség felé az AI Magyarország szerveinek költségvetést érintő döntéseit, kéréseit, d) tanácsokat ad az Elnökségnek a pénzügyeket illetően, e) gondoskodik az AI Magyarország pénzügyeinek átláthatóságáról. 55. Az Elnökség (1) dönt az Alapszabály által hatáskörébe utalt kérdésekben, továbbá eljár és dönt minden olyan kérdésben, amely nincs az AI Magyarország Taggyűlésének és Ellenőrző Testületének hatáskörébe utalva. (2) feladatai különösen: a) Taggyűlések között szervezi, összehangolja és irányítja az AI Magyarország tevékenységét, b) biztosítja az AI Magyarország szerveinek Alapszabály szerinti és törvényeknek megfelelő működését, c) közreműködik az AI Magyarország kapcsolatainak kiépítésében, fenntartásában más egyesületekkel, szervezetekkel, d) évente beszámol tevékenységéről a Taggyűlésnek és az Amnesty International szerveinek e) felelős az éves beszámoló, költségvetés és közhasznúsági melléklet elkészítéséért, amelyeket a Taggyűlés elé terjeszt elfogadásra és az elfogadástól számított 15 napon belül az AI Magyarország honlapján közzé tesz, f) gondoskodik a Taggyűlés döntéseinek végrehajtásáról, és biztosítja a stratégiai célok megvalósításáról g) nyilvános pályázat útján felelős az AI Magyarország Igazgatójának kiválasztásáért, illetve az Alapszabályban meghatározott esetben megbízott Igazgató kinevezéséért, valamint az Igazgató vagy a megbízott Igazgató felett gyakorolja a munkáltatói jogokat, h) Igazgató és megbízott Igazgató hiányában gyakorolja a munkáltatói jogokat az AI Magyarország munkavállalói felett. i) ellenőrzi az AI Magyarország Igazgatójának munkáját, j) biztosítja az AI Magyarország közhasznú céljainak, és az Amnesty International missziójának, és alapelveinek megfelelő stratégia megvalósítását, k) gondoskodik arról, hogy a stratégiai tervek a tagság által megismerhetők és véleményezhetők legyenek l) biztosítja az Elnökség és az AI Magyarország demokratikus működését, átláthatóságát és elszámoltathatóságát. 56. (1) Az Elnökség ülését az ülés előtt legalább 3 nappal az AI Magyarország Elnöke vagy Titkára hívja össze az ülés helyének, idejének és napirendjének az AI Magyarország honlapján történő közzé telével, továbbá az Elnökség és az Ellenőrző testület tagjainak igazolható módon történő megküldésével. (2) Az Elnök és a Titkár akadályoztatása esetén az Elnökség bármely tagja összehívhatja az ülést. 57. (1) Az Elnökség határozatképes, ha az Elnökség tagjainak több mint fele jelen van az ülésen. (2) Az Elnökség - ha a napirend indokolja - kívülálló személyeket is meghívhat az ülésre tanácskozási joggal. (3) Az Ellenőrző Testület minden esetben tanácskozási joggal vehet részt az üléseken. 8
9 (4) Az ülésen részt vevő bármely elnökségi tag kérheti a nyilvánosság kizárását valamely napirendi pont tárgyalásánál, ha a személyiségi jogok védelme, üzleti titok védelme, vagy adatvédelmi okok ezt feltétlen indokolttá teszik. 58. Amennyiben az Elnökség létszáma 5 fő alá csökken, Rendkívüli Taggyűlést kell összehívni új Elnökség megválasztása céljából. 59. Rendkívüli esetben legfeljebb két elnökségi tag elektronikus hírközlési eszköz útján is részt vehet a határozathozatalban. VIII. AZ ELLENŐRZŐ TESTÜLET 60. (1) Az Ellenőrző Testület 3 tagját a Taggyűlés választja. (2) A testület tagjai maguk közül egy elnököt választanak. Az Ellenőrző Testületnek nem lehet tagja az Alapszabály 29. -ban meghatározott személy. (3) Amennyiben az Ellenőrző Testület tagjainak száma kettő fő alá csökken, az Ellenőrző Testület mandátuma megszűnik és az Elnökség köteles Rendkívüli Taggyűlést összehívni az új Ellenőrző Testület megválasztására. (4) Amennyiben egy ellenőrző testületi tag megválasztása szükséges, akkor a hiányzó tagot a soron következő rendes Taggyűlésen kell megválasztani. Az újonnan megválasztott tag mandátuma a következő ET megválasztásának napjáig tart. 61. Az ET megbízatása 2 évre szól, az újonnan megválasztott testület mandátuma az ET megválasztásának napjától az új ET megválasztásának napjáig szól. 62. Az Ellenőrző Testület feladata: (1) ellenőrzi a közhasznú szervezet működését és gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a közhasznú szervezet könyveibe és irataiba betekinthet, azokat megvizsgálhatja. (2) Az Ellenőrző Testület tagja a közhasznú szervezet vezető szervének ülésén tanácskozási joggal részt vehet. (3) Az Ellenőrző Testület köteles az intézkedésre való jogosultságának megfelelően a Taggyűlést vagy az Elnökséget tájékoztatni és annak összehívását kezdeményezni, ha arról szerez tudomást, hogy a) a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé; b) a vezető tisztségviselők felelősségét megalapozó tény merült fel. (4) A Taggyűlést vagy az Elnökséget a felügyelő szerv indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a Taggyűlés és az Elnökség összehívására a felügyelő szerv is jogosult. (5) Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az Ellenőrző Testület köteles haladéktalanul értesíteni a törvényességi ellenőrzést ellátó szervet. 63. Az Ellenőrző Testület az ügyrendjét maga állapítja meg, amelyet köteles írásba foglalni, és azt megalakulását követő 30 napon belül az AI Magyarország honlapján közzétenni, továbbá az AI Magyarország nyilvántartásában elhelyezni. 64. (1) Az Ellenőrző Testület évente legalább 1 alkalommal ül össze. (2) Az Ellenőrző Testület legalább 2 testületi tag jelenlétében határozatképes, döntéseit szótöbbséggel hozza. (3) Az Ellenőrző Testület üléseiről jegyzőkönyv készül. amelyeket az ülést követő 15 napon belül az AI Magyarország honlapján közzétesz, illetve nyilvántartásba vesz. IX. IGAZGATÓ 65. Az Igazgató feladatát munkaviszonyban látja el, amelynek létesítéséről és megszüntetéséről az Elnökség dönt. 66. (1) Ha az Igazgató munkaviszonya megszűnik, az AI Magyarország működőképességének biztosítása érdekében az Elnökség határozott időtartamra, az új Igazgató felvételéig, de legfeljebb 12 hónapra megbízott igazgatót nevez ki. 9
10 (2) A megbízott igazgató kinevezését az Elnökség legfeljebb 6 hónapra egyszeri alkalommal meghosszabbíthatja. A meghosszabbításhoz a Taggyűlés határozata szükséges, amelyet a résztvevők több mint felének támogató szavazatával hoz meg. (3) A megbízott igazgató mindazokat a jogokat gyakorolja és mindazokért a kötelezettségekért felel, mint az Igazgató, Az Igazgatóra vonatkozó alapszabályi rendelkezéseket a megbízott igazgatóra alkalmazni kell. (4) Az Elnökség a soron következő Taggyűlésen köteles beszámolni a megbízott igazgató kinevezésének körülményeiről. 67. Az Igazgató a Taggyűlés döntései alapján, az Elnökség utasításának megfelelően végzi feladatát. 68. Az Igazgató a) követi az Amnesty International szerveinek útmutatásait, stratégiai céljait, b) biztosítja az AI Magyarország törvényes működését, az Iroda Alapszabály szerű működését c) gondoskodik a Taggyűlés döntéseinek, és az Elnökség által felállított célok, irányvonalak megvalósításáról, d) rendszeresen tájékoztatja az Elnökséget, az AI Magyarország egyéb szerveit és a tagságot az Iroda és az AI Magyarország tevékenységéről, e) beszámol az Amnesty International szerveinek, f) folyamatosan tájékoztatja munkájáról és az AI Magyarország tevékenységéről az Elnökséget, és kérésükre jelentéseket, beszámolókat készít, g) legalább háromhavonta beszámol az Elnökségnek az AI Magyarország gazdasági tevékenységéről és pénzügyi helyzetéről, és azonnal értesíti az Elnökséget, amennyiben az AI Magyarország elfogadott éves költségvetésének végrehajtása vagy az AI Magyarország pénzügyi stabilitása veszélybe kerül. h) kialakítja az Iroda munkaszervezetét és munkarendjét i) kiválasztja az Iroda alkalmazottait, megköti a munkaszerződéseket, gyakorolja a munkáltatói jogokat az Iroda alkalmazottai, egyéb foglalkoztatottjai felett j) meghatározza az irodai alkalmazottak béreit, illetve egyéb juttatásait, az Iroda adminisztratív költségeit az AI Magyarország Taggyűlése által elfogadott költségvetés keretein belül, k) előkészíti az éves beszámolókat, közhasznúsági jelentést, éves költségvetést és év végi zárszámadást, kezeli az egyesületi nyilvántartásokat, biztosítja különösen a tagok és tagdíjbefizetések naprakész nyilvántartását, illetve gondoskodik az AI Magyarországgal összefüggő, minden más szerv hatáskörébe nem eső adminisztrációs feladat elvégzéséről, l) összehangolja az AI Magyarország valamennyi tevékenységét; m) felelős a folyamatos kapcsolattartásért az AI Magyarország szerveivel, csoportjaival, aktivistákkal, önkéntesekkel, tagokkal, adományozókkal, támogatókkal valamint egyéb szervezetekkel, n) biztosítja a közhasznúsági követelmények teljesítését, o) segíti az Elnökség illetve az AI Magyarország szerveinek a munkáját, p) elvégez minden más, az Elnökség által ráruházott feladatot. 69. Az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény Igazgatónak felróható súlyos megsértése esetén az Elnökség köteles az Igazgató munkaviszonyát megszüntetni. X. IRODA 70. Az AI Magyarország operatív működtetését az Igazgató vezetésével az Iroda végzi. Az Irodában az Igazgató mellett alkalmazottak és egyéb foglalkoztatottak dolgoznak, munkájukat nem fizetett önkéntesek segítik. 71. Az alkalmazottakat az Igazgató nyilvános pályázat eredményeképpen nevezi ki. 72. Az alkalmazottak, és egyéb foglalkoztatottak munkaviszonyának létrejöttéről, illetve a munkaviszony és egyéb munkavégzésre irányuló jogviszony megszüntetésekor az Igazgatónak az Elnökséget tájékoztatnia kell. XI. BIZOTTSÁGOK 73. Az AI Magyarország szervei bizottságokat hozhatnak létre. A bizottságok ügyrendjüket maguk állapítják meg. A bizottság célját, feladatát és összetételét az azt létrehozó egyesületi szerv határozza meg. XII. AZ EGYESÜLET GAZDÁLKODÁSA 74. Az AI Magyarország 10
11 a) alapcél szerinti (közhasznú), és b) gazdasági-vállalkozási tevékenységet folytathat. 75. Az AI Magyarország javára adománygyűjtő tevékenység folytatható. 76. (1) Az AI Magyarország nevében vagy javára történő adománygyűjtés nem járhat az adományozók, illetve más személyek zavarásával, a személyhez fűződő jogok és az emberi méltóság sérelmével. (2) Az AI Magyarország nevében vagy javára történő adománygyűjtés csak az AI Magyarország írásbeli meghatalmazása alapján végezhető. 77. Az AI Magyarország részére juttatott adományokat az adományozó nyilvántartásába beállított könyv szerinti, ennek hiányában a szokásos piaci áron kell nyilvántartásba venni. 78. (1) Az AI Magyarország gazdálkodása során elért eredményét nem oszthatja fel, azt létesítő okiratában meghatározott közhasznú tevékenységére kell fordítania. (2) Az AI Magyarország vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve az AI Magyarország által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti. 79. (1) Az AI Magyarország bármely cél szerinti juttatását - a létesítő okiratban meghatározott szabályok szerint - pályázathoz kötheti. Ebben az esetben a pályázati felhívás nem tartalmazhat olyan feltételeket, amelyekből - az eset összes körülményeinek mérlegelésével - megállapítható, hogy a pályázatnak előre meghatározott nyertese van (színlelt pályázat). (2) Színlelt pályázat a cél szerinti juttatás alapjául nem szolgálhat. 80. (1) Az AI Magyarország váltót, illetve más hitelviszonyt megtestesítő értékpapírt nem bocsáthat ki. (2) Az AI Magyarország gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel. 81. A befektetési tevékenységet végző közhasznú szervezetnek befektetési szabályzatot kell készítenie, amelyet a Taggyűlés az Ellenőrző Testület véleményének kikérését követően fogad el. 82. (1) Az AI Magyarország köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles letétbe helyezni és közzétenni. (2) Az AI Magyarország beszámolójába, közhasznúsági mellékletébe bárki betekinthet, és abból saját költségére másolatot készíthet. 83. Az AI Magyarország gazdasági-vállalkozási tevékenységet csak közhasznú vagy az Alapszabályban meghatározott alapcél szerinti tevékenység megvalósítását nem veszélyeztetve végez. XIII. AZ EGYESÜLET MEGSZŰNÉSE 84. Az AI Magyarország megszűnik: a) az AI Magyarország egy másik egyesülettel egyesül (összeolvad, beolvad), b) a legfőbb szerve a feloszlásáról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság megszünteti vagy megállapítja megszűnését, e) a fizetésképtelensége miatt indult eljárásban a bíróság megszünteti, és az AI Magyarországot a nyilvántartásból törlik. 85. (1) Az ügyész az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény 49. -ban foglalt rendelkezéseknek megfelelően kezdeményezheti a közhasznú jogállás megszüntetését. (2) A közhasznú szervezet a közhasznú jogállásának megszűnésekor köteles esedékes köztartozásait rendezni, illetve közszolgáltatás ellátására irányuló szerződéséből eredő kötelezettségeit időarányosan teljesíteni. 86. Az AI Magyarország megszűnése esetén a hitelezők kielégítése után fennmaradó vagyon az Amnesty International nemzetközi szervezetnek adandó át. 11
12 87. Az AI Magyarország feloszlásáról a Taggyűlés titkos szavazással, kétharmados szavazattöbbséggel határoz. Az AI Magyarország feloszlásáról szóló döntést csak olyan Taggyűlés hozhat, amelyen az összes tag legalább fele jelen van. XVI. ZÁRÓ RENDELKEZÉSEK 88. Jelen alapszabály a Taggyűlés határozata alapján az abban meghatározott időpontban lép hatályba. Az Alapszabályban nem szabályozott kérdésekben a Polgári Törvénykönyvről szóló évi IV. törvény, valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény irányadó. 12